Междинен доклад за дейността на „Уинд Енерджи” ЕООД

за първото полугодие на 2019 г.

Този Доклад на ръководството за дейността на **„УИНД ЕНЕРДЖИ“ ЕООД** ("Дружеството") представя коментар и анализ на дейността на Дружеството през първото полугодие на 2019 г., заедно с междинния финансов отчет и друга съществена информация относно финансовото състояние и резултатите от дейността през отчетния период. Докладът е изготвен в съответствие с изискванията на глава седма от Закона за счетоводството и Закона за публично предлагане на ценни книжа. Дружеството не е задължено по закон и не представя Декларация за корпоративно управление.

1. Информация за дружеството

„Уинд енерджи” ЕООД е създадено през 2006 г., вписано под фирмено дело 10984 на СГС и е пререгистрирано в Търговски регистър при Агенция по вписванията, ЕИК: 175145060.

Дружеството е със седалище и адрес на управление: гр. София 1000, ул. „Г. С. Раковски“ No 128, ет. 2 и се представлява от Щефан Симон и Томас Шпиндлер поотделно.

Предметът на дейност на Дружеството е реализиране, управление и продажба /търговия/ на инвестиционни проекти в областта на енергетиката; изграждане, поддържане и експлоатация на съоръжения за производство на електрическа енергия; производство на електрическа енергия от възобновяеми енергийни източници; предлагане на енергоефективни услуги, консултации и всички други, незабранени от закона дейности.

Регистрираният капитал на Дружеството е 4 752 700 лв., състоящ се от 47 527 на брой дяла с номинална стойност в размер на 100 лв. за дял. Всички дялове са с право на получаване на дивидент и ликвидационен дял и представляват един глас от общото събрание на съдружниците на Дружеството. Едноличен собственик на капитала е „Енерджи асет мениджмънт холдинг” ЕООД.

Дружеството е учредено за неопределен срок.

1. Информацията, изисквана по реда на чл. 187д и 247 от Търговския закон

Информация относно Едноличния собственик на капитала, относно юридически лица, в които притежава пряко или непряко поне 25 на сто от гласовете в общото събрание или върху които имат контрол и относно участие в управителни и контролни органи и като прокуристи на юридически лица:

„Енерджи асет мениджмънт холдинг” ЕООД притежава 100% от капитала на следните дружества:

* „Креда консулт”ЕООД (ЕИК 131303733) и
* „Севън зуп”ЕООД (ЕИК 175143077)

1. Кадрова структура

Средно списъчният състав на Дружеството през първото полугодие на 2019 година е 1 служител.

1. Организационна структура
   1. Дружеството се управлява и представлява от двамата управители поотделно – Томас Шпиндлер и Щефан Симон. Част от дейностите се обслужват от външни организации, в това число: финансово-счетоводно обслужване, административно и правно обслужване, поддръжка, охрана, оперативен мениджмънт и надзор и прогнозиране на производството на ел. енергия.
   2. Дружеството няма клонова мрежа.
2. Финансово-икономическо състояние и резултати от дейността
   1. Общ преглед

Дружеството експлоатира 2 ветрогенератора, изградени и пуснати в търговска експлоатация през 2010 г., с обща мощност 4.2 MW тип SUZLON S88.

Техническото обслужване, поддръжка и сервиз на турбините е възложено на „Енерджи компетенс център България“ ЕООД.

През първото полугодие на 2019 г. производството на електроенергия по месеци в киловат часа е, както следва:

|  |  |  |  |  |  |
| --- | --- | --- | --- | --- | --- |
| януари | февруари | март | април | май | юни |
| 1 136 880 | 1 060 617 | 957 387 | 590 117 | 635 184 | 355 507 |

* 1. Основни финансови данни

За периода януари-юни 2019 г. дружеството реализира приходи от продажба на електроенергия в размер на 920 хил.лв. (за същия период на 2018 г. – 729 хил.лв.).

Основните разходи за дейността са:

* разходи за външни услуги, поради ползването на обслужващи организации, формиращи 44% от разходите за дейността; и
* разходи за амортизации на съоръженията, чрез които се осъществява дейността, формиращи 42% от разходите за дейността.

Общата стойност на разходите за дейността е 640 хил.лв.

Пълна информация за приходите и разходите и съпоставката им с 2018 г. са представени в междинния финансов отчет.

Всички задължения на дружеството се обслужват в срок, налице е значително увеличение на паричните средства в банковите сметки на дружеството.

* **Нетният оборотен капитал** е разликата между текущите активи и текущите задължения и е в размер на 754 хил.лв. към 30.06.2019 г.
* Коефициентът за **обща ликвидност** показва способността на предприятието да погаси текущите си задължения с ликвидни (текущи) активи. Превишението на текущите активи над текущите задължения е 3.3 пъти.
* Коефициентът за **абсолютна ликвидност** е 2.03 и показва каква част от текущите задължения могат да бъдат погасени незабавно (с парични средства).
  1. **Управление на капиталовия риск**

С управлението на капитала Дружеството цели да създава и поддържа възможности да продължи да функционира като действащо предприятие и да осигурява съответната възвръщаемост на инвестираните средства на собствениците и стопански ползи на другите заинтересовани лица и участници в неговия бизнес, както и да поддържа нормативно изискваните стойности на капитал.

Общата стойност на управлявания от „Уинд енерджи” ЕООД проект е 6 милиона евро. Към 30.06.2019 г. нетната стойност на инвестицията е 8 573 хил.лв., от които 39% са осигурени чрез банков кредит, 61% са собствени средства (собствен капитал).

Банковият кредит е от „Юробанк България“АД, отпуснат за рефинансиране на кредита от „МКБ Юнионбанк „АД, при следните условия:

* Инвестиционен кредит.
* Лихвен процент - Марж (3.5% на годишна база) и Софибор.
* Падеж - 25.03.2023 г.
* Погасяване - на тримесичие съгласно погасителен план на следните дати: 25 март; 25 юни; 25 септември; 25 декември.
* Валута, в която се извършват плащанията – лева. Всички заеми са деноминирани в български лева.
* Обезпечение - за обезпечаване вземанията на банката по кредитите (в т.ч. главница, лихви, такси, комисионни и други разноски) „Уинд енерджи” ЕООД учредява и поддържа за своя сметка в полза на банката следните обезпечения:

Особен залог, учреден по реда на 303 и подлежащ на вписване в Търговския регистър, ЦРОЗ при МП и имотния регистър, върху цялото търговско предприятие на "Креда консулт" ЕООД, ЕИК 131303733,„Уинд Енерджи" ЕООД, ЕИК 175145060 и „Севън зуп“ ЕООД, ЕИК 175143077 като съвкупноскти от права, задължения и фактически отношения, в т.ч. и притежавани недвижими имоти; всички съществуващи и новопридобити активи по проекта, всички настоящи и бъдещи вземания от продажби на електроенергия по проекта, договорни и застрахователни права и др.

Особен залог учреден по реда на 303 и подлежащ на вписване в ЦРОЗ при МП върху 100% от дружествените дялове на "Креда консулт" ЕООД, ЕИК 131303733, „Уинд Енерджи" ЕООД, ЕИК 175145060 и „Севън зуп“ЕООД собственост на "Енерджи асет мениджмънт холдинг" ЕООД, ЕИК 200263366.

* 1. **Застраховки и гаранции**

“Уинд енерджи” ЕООД поддържа застраховки в полза на Банката, съгласно условията на договора за кредит.

* 1. Важни научни изследвания и разработки

Няма

* 1. Участие в капиталите на други предприятия

Няма

1. Вероятно бъдещо развитие в дейността на Дружеството през 2019 г.
   1. Проучвания на вятъра в района

При определянето на годишното производство на електроенергия се използва информация за посоката и скоростта на вятъра три височини. от 4 източника:

* Метеорологична станция на нос Калиакра;
* Метеорологична станция Шабла;
* NСЕР - за точка 28,1°Е/44,76°N (Констанца регион) и за точка 28,1°Е/42,5°N (брега на Черно море, южно от Варна) ре-анализирани данни от Национален център за атмосферни изследвания иНационален център за опазване на околната среда;
* NСЕР1 - за точка 28,1°Е/44,76°N (Констанца регион) и за точка 28,1°Е/42,76°N (брега на Черно море, южно от Варна) ре-анализирани данни от Национален център за атмосферни изследвания и Национален център за опазване на околната среда.
  1. **Планирано годишно енергопронзводство**

Годишното производство на електрическа енергия за вятърен парк Кардам е изчислено на базата на данни, получени от висока 50 метра мачта, намираща се на около 17.5 km източно от разглеждания обект в землището на с. Божаново. Данните от измерванията са екстраполирани за мястото, където ще бъдат инсталирани вятърните турбини, и е направена интерполация с налични дългогодишни измервания в близост до основното измерване. Установена е добра корелация в повечето от случаите, което е доказателство за тяхната повторяемост във времето.

Проведените измервания с висока (50 метрова мачта) показват скорост на вятъра за периода от 5,99 m/s. Три са основните преобладаващи посоки на вятъра, които могат да бъдат посочени на базата на измерванията - С; З-СЗ и Ю-ЮЗ. С най-голяма честота е тази от посока Север - приблизително 17%.

Планираното годишно енергопронзводство е изчислено на базата на скоростта на вятъра на височината на хъба на вятърната турбина при съобразяване на параметрите на околния въздух. Скоростта на височината на хъба на турбината е получена чрез екстраполация на измерена скорост на височина 50 m при съобразяване с особеностите на релефа. Съгласно това на височина 79 m (височина на хъба на вятърната турбина) е установена средна скорост на вятъра 6,9 т/s.

На базата скоростта на хъба на турбината, процентните разпределения по посоки и скорости се определя и средното енергопронзводство за един от посочения тип ветрогенератори - около 5,800 MWh.

При изчисляването на общото енергопронзводство за вятърен парк “Кардам” изграден от ббр. ветрогенератори тип Suzlon S88 трябва да се отчете и тяхното взаимно влияние в парка. Разположението на генераторите е такова, че разстоянието по преобладаващата посока на вятъра е около 8 пъти роторнния диаметър, а в перпендикулярно направление - около 5 пъти. При тези отстояния тяхното взаимно влияние ще бъде минимално. На базата на разработения топографски модел на местността и микроразположението на генераторите са установени максимални загуби от засенчване на един ветрогенератор от около 2,4%. Така съобразявайки се с посочените загуби от взаимно влияние на турбините в парка, средното годишно енергопроизводство от една турбина възлиза на около 5,700 MWh, а на двете турбини - съответно 11,400 MWh.

Таблица 2: Предстоящи профилактични ремонти

|  |  |
| --- | --- |
|  | Период 2019г. |
| WTG 5 | 13-15.09.2019 |
| WTG 6 | 16-18.09.2019 |

Таблица 3: Прогнозно количество елетрическа енергия МВтч - 2019 г.

|  |  |  |  |  |  |  |
| --- | --- | --- | --- | --- | --- | --- |
| Месец | Януари | Февруари | Март | Април | Май | Юни |
| Количество | 1 137 | 798 | 858 | 914 | 557 | 467 |
| Месец | Юли | Август | Септември | Октомври | Ноември | Декември |
| Количество | 419 | 522 | 606 | 764 | 644 | 1 147 |
| ОБЩО | | | | | | 8 833 |

1. Основни рискове
   1. Оперативни рискове

Функционалната ефективност на вятърния парк зависи основно от силата на вятъра - средногодишно и по сезони.

* 1. Отраслови рискове

Конкурентна среда - След първоначалния силен интерес към сектора през 2009-2012 г, към момента няма съществено навлизане в сектора поради провежданата в последните години държавна политика.

* 1. Кредитен риск

Кредитният риск е основно рискът, при който клиентите и другите контрагенти на дружеството няма да бъдат в състояние да изплатят изцяло и в обичайно предвидените срокове дължимите от тях суми. Дружеството извършва продажбите си към ЕНЕРДЖИ МТ ЕАД – платежоспособен и надежден клиент. Неуредените салда текущо се наблюдават и контролират.

Кредитният риск от останалите финансови активи на Дружеството – парични средства и други финансови активи, представлява кредитната експозиция, произтичаща от възможността контрагентът да не изпълни задълженията си.

Максималната кредитна експозиция на Дружеството във връзка с признатите финансови активи е балансовата им стойност към 31 декември 2018 г.

* 1. Ликвиден риск

Ликвидният риск е рискът, при който за Дружеството е невъзможно да плати задълженията си, свързани с финансовите му пасиви, когато те са дължими. Дружеството е изложено на ликвиден риск, който произлиза от обективната зависимост на произвежданата енергия, съответно на приходите, от сезонните условия.

Основните падежи са свързани с погасяването на банковия кредит при договорени 4 годишни вноски през месеците март, юни, септември и декември. През летните месеци произвежданата енергия е значително по-малко от обичайните нива, което е предпоставка за ликвиден риск спрямо падежите в този период. Ръководството на Дружеството следва процедури и определя изисквания за управлението на ликвидността и поставя минимални необходими нива на парични средства и ликвидни активи и несъответствие в падежите.

* 1. Политически риск

Членството на България в Европейския съюз и НАТО, синхронизирането на българското законодателство с това на ЕС и поемането от страна на българското Правителство на редица международни ангажименти свежда този риск до минимални равнища.

* 1. Регулативна уредба

Уредена е в „Закон за енергията от възобновяеми източници“ и в ЗППЦК. Създаването на електроенергийна борса ще бъде включено в енергийната стратегия на страната до 2020 г. В стратегията ще бъдат заложени пет основни цели за развитието на енергетиката: повишаване на енергийната сигурност, намаляване на изхвърлените вредни емисии, увеличаване на дела на ВЕИ при производство на енергия, повишаване на енергийната ефективност и създаване на либерализиран енергиен пазар.

1. **Информация за висящи съдебни, административни или арбитражни производства, касаещи задължения или вземания в размер най-малко десет на сто от собствения капитал.**

Няма

1. Важни събития след датата на отчета

След датата на баланса не са настъпили събития, които да оказват съществено влияние върху финансовото състояние на дружеството.

29.07.2019 г. Управител:\_\_\_\_\_\_\_\_\_\_\_\_\_\_\_\_\_\_\_\_

гр. София Томас Шпиндлер